**REGULAMENT**

**cu privire la organizarea Concursului republican**

**,,Biblioteca – partener în promovarea proprietăţii intelectuale”,**

**ediţia a VI-a**

**I. DISPOZIŢII GENERALE**

1. Prezentul Regulament stabilește modul de organizare a Concursului republican “Biblioteca – partener în promovarea proprietății intelectuale”(în continuare – Concurs), condițiile de participare şi de prezentare a informațiilor-sinteze, modul de evaluare a lucrărilor participante la concurs, precum şi procedura de desemnare şi premiere a câștigătorilor.

2. Obiectivul de bază al Concursuluiconstă în promovarea şi diseminarea informației privind sistemul național de protecție a proprietății intelectuale în rîndul populației prin intermediul bibliotecilor, astfel contribuind la sporirea gradului de informare şi creștere a nivelului de cultură a societății în domeniul proprietății intelectuale.

3. Organizatorii Concursului sunt Agenția de Stat pentru Proprietatea Intelectuală (AGEPI) şi Asociația Bibliotecarilor din Republica Moldova (ABRM).

4. Activitățile ce țin de evaluarea informațiilor – sinteze despre activitățile realizate în perioada 15 septembrie 2018 – 01 aprilie 2019, prezentate la Concurs, sunt efectuate de către Comisia de evaluare, creată din reprezentanții AGEPI şi ABRM prin ordinul Directorului General AGEPI.

5. Câștigătorilor Concursului vor fi acordate diplome de gradul I, II, III, de mențiune şi premii bănești.

6. Cheltuielile pentru organizarea şi desfășurarea Concursului vor fi acoperite de către AGEPI.

7. Informaţia cu referire la Concurs şi prezentul Regulament se publică pe paginile web ale organizatorilor concursului ([www.agepi.gov.md](http://www.agepi.gov.md) şi [www.abrm.md](http://www.abrm.md)) şi în mass-media.

**II. CONDIŢIILE DE PARTICIPARE LA CONCURS**

8. La Concurs pot participa toate categoriile de biblioteci, prevăzute în Legea cu privire la biblioteci nr.160 din 20.07.2017, prin depunerea unei cereri de participare, conform formularului-tip, prevăzut în anexa nr.1 la prezentul Regulament.

9. La Concurs se prezintă informațiile-sinteze despre activitățile realizate, în conformitate cu criteriile de evaluare, specificate în formularul de evaluare, prevăzut în anexa nr.2 la prezentul Regulament.

10. Termenul-limită pentru depunerea cererilor de participare şi de prezentare a informațiilor-sinteze la Concurs este data de 01 aprilie 2019. Cererile şi informațiile depuse mai târziu de termenul-limită nu vor fi admise la concurs.

11. Cererile de participare şi informațiile-sinteze sunt recepționate de către AGEPI la adresa: str. Andrei Doga, nr.24/1, MD-2024, mun. Chișinău, Republica Moldova.

  12. Informațiile-sinteze prezentate la concurs nu se restituie.

**III. MODUL DE EVALUARE A INFORMAŢIILOR ŞI REZULTATELE CONCURSULUI**

13. Comisia de evaluare examinează şi apreciază informațiile-sinteze prezentate la Concurs, în baza criteriilor de evaluare, în termen de până la 20 de zile lucrătoare de la data încheierii perioadei de depunere a cererii de participare la concurs.

14. Membrii Comisiei de evaluare evaluează informațiile-sinteze prin atribuirea punctajului de la 1 la 10 pentru fiecare criteriu de evaluare, conform formularului de evaluare, asigurînd condițiile de confidențialitate.

15. Rezultatele examinării se înscriu într-un proces-verbal, semnat de către toţi membrii Comisiei de evaluare, se mediatizează în presă şi se publică pe paginile web ale organizatorilor Concursului.

16. Se consideră câștigătoare ale Concursului bibliotecile, informațiile-sinteze ale cărora acumulează cel mai mare punctaj.

**IV. PREMIEREA CÂŞTIGĂTORILOR**

17. Premierea câștigătorilor Concursului va avea loc în cadrul ceremoniei solemne consacrate Zilei Bibliotecarului.

18. În conformitate cu rezultatele Concursului, câștigătorilor li se acordă următoarele distincții:

1) Diplomă de Laureat şi premiu în valoare de 2000 lei pentru cea mai bună bibliotecă din cadrul bibliotecilor naționale;

2) Diplomă de Laureat şi premiu în valoare de 2000 lei pentru cea mai bună bibliotecă din instituțiile de învățământ;

3) Diplomă de Laureat şi premiu în valoare de 2000 lei pentru cea mai bună bibliotecă publică teritorială;

4) Diplomă de Laureat şi premiu în valoare de 2000 lei pentru cea mai bună bibliotecă specializată.

19. Comisia de evaluare îşi rezervă dreptul de a desemna un participant la Concurs cu un premiu de încurajare de 1000 lei.

*Anexa nr.1*

*la Regulamentul cu privire la organizarea*

*Concursului republican „Biblioteca – partener*

*în promovarea proprietății intelectuale”*

**Cerere de participare**

**la Concursul republican**

**,,Biblioteca – partener în promovarea proprietății intelectuale”**

Denumirea şi categoria instituției ................................................................

........................................................................................................................

Adresa:

str. ........................................................................., nr. ..................................

Localitatea ......................................................................................................

Cod poștal: ......................................................................................................

Tel..................................................................................................................

E-mail:.............................................................................................................

Solicităm participarea la Concursul republican **,,Biblioteca – partener în promovarea proprietății intelectuale”.**

Informația –sintezădespre activitățile realizate se anexează.

Data Semnătura

*Anexa nr.2*

*la Regulamentul cu privire la organizarea*

*Concursului republican „Biblioteca – partener*

*în promovarea proprietății intelectuale”*

**FORMULAR DE EVALUARE**

**Biblioteca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| № | Criterii de evaluare | Punctaj maxim | Puncte acordate |
| 1 | Elaborarea informației-sinteză conform  parametrilor editoriali  (Textul – 5-10 pagini de format A4, font Times New Roman, 12, normal, spaţiu 1,5 ) | 10 |  |
| 2 | Descrierea activităților realizate:   * organizarea standurilor permanente; * desfășurarea expozițiilor; * dispute și seminare tematice; * mese rotunde; * constituirea colecțiilor, ș.a. | 10  10  10  10  10 |  |
| 3 | Anexarea elementelor ilustrative, poze (obligatoriu) | 10 |  |
|  | Total |  |  |

Observații:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura juriului: 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data „\_\_\_\_”\_\_\_\_\_\_\_\_\_\_\_\_\_\_\_\_2019